राष्ट्रप्रमुख होण्यासाठी किम जाँग उन यांनी प्लॅस्टिक सर्जरी केली होती?\nउत्तर कोरियाचे सर्वेसर्वा किम जाँग उन.

उत्तर कोरियाचे सर्वोच्च नेते किम जाँग उन यांच्या भोवती देखील एक गूढतेचं वलय आहे. 'बीबीसी वर्ल्ड न्यूज'नं गेल्या कित्येक वर्षांपासून त्यांच्याविषयी माहिती गोळा केली आहे.  

किम जाँग उन यांचा खरा जन्मदिन कोणता याची माहिती कुणाकडेच नाही. पण 2010 पासून 8 जानेवारीला राष्ट्रीय सुटी असते. 

देशाचे प्रमुख झाल्यापासून किम जाँग उन यांना अनेक पदं देण्यात आली आहेत.

"उत्तर कोरियावर किम जाँग उन यांचे आजोबा किम ईल संग यांचा प्रभाव आहे. जर आपण त्यांच्या प्रमाणे दिसलो तर सर्वोच्च नेता होण्यास काही अडचण येणार नाही, असं त्यांना वाटलं यामुळेच त्यांनी आपली प्लॅस्टिक सर्जरी केली," असा एक अंदाज उत्तर कोरियाविषयीचे तज्ज्ञ लावतात. 

17 डिसेंबर 2011 रोजी उत्तर कोरियाचे तत्कालीन नेते आणि किम जाँग उन यांचे वडील किम जाँग इल यांचं निधन झालं. त्यांनी मृत्युपूर्वी किम जाँग उन यांना आपला उत्तराधिकारी म्हणून निवडलं होतं. 

किम जाँग इल यांच्या निधनाला पंधरवाडा होण्याआधीच किम यांना पक्षाचे प्रमुख, देशाचे सर्वोच्च नेता आणि सैन्यदलाचे प्रमुख म्हणून घोषित करण्यात आलं. 

2013 मध्ये जेव्हा लष्करी उठावाची तयारी केल्याचा आरोप करून किम यांनी त्यांचे काका चँग-साँग-थाक यांना मृत्यूदंड दिला तेव्हा ते चर्चेत आले होते.

2016 मध्ये किम यांनी हायड्रोजन बॉम्बची भूमीगत चाचणी केल्याचं म्हटलं जातं. सत्तेत आल्यापासून त्यांनी घेतलेली ही दुसरी चाचणी होती.

'मॉर्निंग स्टार किंग'

किम जाँग उन हे किम जाँग इल आणि त्यांची तिसरी पत्नी को याँग हूई यांचं शेवटचं अपत्य. 

ते नेमके केव्हा जन्मले हे माहीत नाही. 1983 किंवा 1984 च्या सुरुवातीला ते जन्मले असावेत. वडिलांचा उत्तराधिकारी म्हणून त्यांच्याकडे कधीच पाहिलं गेलं नाही. 

विश्लेषकांना वाटत असे की, त्यांचा सावत्र भाऊ किम जाँग नाम आणि मोठा भाऊ किम जोंग चोल हे सर्वोच्च नेते होतील. 

किम जाँग उन यांचं शिक्षण स्वित्झर्लंडमध्ये झालं.

पण, 2001 मध्ये जपाननं किम जाँग नाम यांना देशाबाहेर हाकललं. तर मोठा भाऊ किम जोंग चोल यांचा स्वभाव मुळमुळीत होता. त्यामुळे किम जाँग उन यांचा सर्वोच्च पदासाठी विचार करण्यात आला असावा, असं विश्लेषक सांगतात. 

किम जाँग उन यांना सर्वोच्च पद बहाल झाल्यानंतर विश्लेषकांनी त्यांना उगवता तारा असं संबोधायला सुरुवात केली.

आपल्या भावाप्रमाणेच किम यांनी स्वित्झर्लंडमध्ये...\n\ntl;dr:
उत्तर कोरियामध्ये किम जाँग उन यांची सत्ता आहे. त्या ठिकाणी जाण्यासाठी त्यांच्या देशाबाहेरील माध्यमांवर कठोर निर्बंध आहेत. त्यामुळे या ठिकाणी काय घडतं याविषयी सर्वांनाच कुतूहल आहे.